El Ple de la Corporació Municipal reconeix als millors atletes i esportistes d'Alaquàs de la temporada
30/04/2010

# El Ple de la Corporació Municipal reconeix als millors atletes i esportistes d'Alaquàs de la temporada

*   30/04/2010
*   [Imprimir](#)
*   Compartir
*    https://www.alaquas.org/documento.asp?id\_do=12005

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12005%2F0&title=Ajuntament%20d%27Alaqu%C3%A0s.%20Premsa.El%20Ple%20de%20la%20Corporaci%C3%B3%20Municipal%20reconeix%20als%20millors%20atletes%20i%20esportistes%20d%27Alaqu%C3%A0s%20de%20la%20temporada)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12005/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12005/30042010alcaldessa_i_atletes_Form_4.jpg)](https://www.alaquas.org/ficheros/documentos/2010/2/12005/30042010alcaldessa_i_atletes_Form_10.jpg "<a href='https://www.alaquas.org/ficheros/documentos/2010/2/12005/30042010alcaldessa_i_atletes_Form_10.jpg' target=_blank><i class='fa fa-external-link' aria-hidden='true'></i>.El Ple de la Corporació Municipal reconeix als millors atletes i esportistes d'Alaquàs de la temporada</a>")

L'Alcaldessa d'Alaquàs rep en el Saló de Plens de l'Ajuntament als esportistes més destacats del Club d'Atletisme, la EMDA CF i el Club de Patinatge i Hoquei d'Alaquàs

El Ple de la Corporació Municipal va iniciar ahir la sessió celebrant un acte de reconeixement públic als millors atletes i esportistes d'Alaquàs de la temporada. L'Alcaldessa d'Alaquàs, Elvira García Campos, va rebre en el Saló de Plens als esportistes d'Alaquàs que millors resultats han aconseguit per felicitar-los i agrair-los l'esforç realitzat en aquesta última temporada. La primera edil els va obsequiar amb un diploma de reconeixement.

"Els èxits dels clubs esportius d'Alaquàs són un orgull per a tots. Ens demostren que amb esforç i esperit de superació som capaços d'aconseguir les metes que s'imposem", ha destacat Elvira García Campos.

**Emda CF**

El primer club esportiu homenatjat va ser l'EMDA CF, que ha aconseguit enguany el títol de campió de la Marbella Cup, en les categories d'alevins i prebenjamins i un tercer lloc en benjamins. Marbella Cup és un torneig de futbol 7 que ha reunit a equips de tota Espanya entre l'1 i el 4 d'abril, la qual cosa demostra l'alt nivell competitiu dels esportistes d'Alaquàs. Els esportistes van oferir recentment al municipi d'Alaquàs els seus trofeus en un acte celebrat en les noves instal·lacions esportives del Terç.

**Club d'Atletisme**

A continuació, l'Alcaldessa d'Alaquàs va rebre a les dues esportistes del Club d'Atletisme d'Alaquàs amb millors resultats: Verónica Aliaga Gálvez i Begoña Navarro Domínguez.

Verónica Aliaga és subcampiona d'Espanya 2010 i col·labora en competicions amb la Diputació de Castelló en campionats d'Espanya i europeus. Al llarg de la seua trajectòria ha aconseguit diversos títols, proclamant-se campiona d'Espanya per equips, campiona autonòmica i provincial en categoria cadet i campiona autonòmica i provincial en marxa de la categoria infantil.

Begoña Navarro és actualment campiona d'Espanya de longitud i atleta assídua en competicions de la selecció espanyola. Va estar seleccionada per participar en l'Encontre internacional amistós d'atletisme d'Itàlia 2009 i s'ha proclamat en dues ocasions subcampiona de longitud en el campionat d'Espanya en la categoria cadet. Al llarg de la seua trajectòria ha obtés també els títols de campiona d'Espanya per equips, campiona autonòmica i provincial en categoria cadet i campiona autonòmica i provincial en marxa de la categoria infantil.

**Club de Patinatge i Hoquei d'Alaquàs**

L'Alcaldessa va felicitar a continuació als esportistes del Club de Patinatge i Hoquei d'Alaquàs per aconseguir el títol de campions de lliga de segona divisió, la qual cosa els ha permés classificar-se per jugar la Copa Federació.